
IEPIRKUMA

(organizēta Publisko iepirkumu likuma 9. panta kārtībā)
„Zobārstniecības kabineta remonts”
NOLIKUMS
Iepirkuma identifikācijas numurs - R1S 2026/90-IEP
I VISPĀRĪGĀ INFORMĀCIJA

1. Iepirkuma identifikācijas numurs: R1S 2026/90-IEP
2. Pasūtītājs:
SIA “Rīgas 1.slimnīca”

Reģistrācijas Nr. 40003439279
Adrese: Rīga, Bruņinieku iela 5k-2, LV–1001

Tālrunis: +371 67366288
3. Iepirkuma priekšmets: 
3.1. zobārstniecības kabineta un atmodinātavas remonts Šarlotes poliklīnikā saskaņā ar nolikuma 2.pielikumā pievienoto Tehnisko specifikāciju- Tāmes veidni, 4.pielikumā pievienoto iepirkuma līguma projektu un 5.pielikumu “Telpu prasības”.
3.2. CPV kods – 45210000-2.
3.3. Iepirkuma priekšmets netiek dalīts daļās. 
3.4. Pretendents iesniedz piedāvājumu par visu iepirkuma priekšmetu kopā. Pretendents nevar iesniegt piedāvājuma variantus.

4. Līguma darbības laiks un pakalpojuma sniegšanas vieta:
4.1. Līguma izpildes kopējais termiņš – 3 mēneši pēc iepirkuma līguma noslēgšanas, neieskaitot laika periodu, kas nepieciešams Inventarizācijas lietas aktualizēšanai.
4.2. Veikto darbu garantijas termiņš ir 60 (sešdesmit) mēneši no akta par objekta pieņemšanu ekspluatācijā parakstīšanas dienas. 

4.3. Būvdarbu izpildes vieta: SIA “Rīgas 1.slimnīca”, Rīga, Bruņinieku iela 5, 23.korpuss.
5. Iepirkuma komisija - konkursu organizē un realizē SIA “Rīgas 1.slimnīca” valdes izveidota iepirkuma komisija.
6. Pasūtītāja kontaktpersona: 

6.1. SIA “Rīgas 1.slimnīca” galvenais iepirkumu speciālists M.Pukinskis, tālr. 67366288; e-pasts: martins.pukinskis@1slimnica.lv;
6.2. kontaktpersona iepirkuma laikā sniedz tikai organizatorisku informāciju.
7. Pretendenta iespējas iepazīties un saņemt konkursa nolikumu:
7.1. Pretendents var iepazīties ar nolikumu Pasūtītāja tīmekļvietnē http://www.1slimnica.lv/ (sadaļā „Iepirkumi”) un Elektronisko iepirkumu sistēmas (turpmāk - EIS) e-konkursu apakšsistēmas vietnē: https://www.eis.gov.lv/EKEIS/Supplier/Organizer/380;
7.2. ja laikus tiek pieprasīta papildu informācija par iepirkuma dokumentos iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Ieinteresēto piegādātāju pieprasītā papildu informācija vienlaikus ar papildu informācijas nosūtīšanu (elektroniski un/vai pa faksu, un/vai pa pastu) ieinteresētajam piegādātājam, kas uzdevis jautājumu un ievietota e-konkursu apakšsistēmā vietnē: https://www.eis.gov.lv/EKEIS/Supplier/Organizer/380, kur pieejami iepirkuma dokumenti. Pretendentiem ir pienākums sekot informācijai, kas tiks publicēta par šo iepirkumu e-konkursu apakšsistēmā vietnē, kur pieejama iepirkuma dokumenti. Ja minētās ziņas Pasūtītājs ir ievietojis https://www.eis.gov.lv/EKEIS/Supplier/Organizer/380, tiek uzskatīts, ka ieinteresētā persona ir saņēmusi papildu informāciju;

7.3. ja jautājums saņemts ārpus Pasūtītāja noteiktā darba laika (t.i., pirmdiena-piektdiena 08:00-16:30), tad tas tiek uzskatīts par saņemtu nākamajā darba dienā;

7.4. ar nolikumu un tā pielikumiem drukātā veidā, kuri ir nolikuma neatņemamas sastāvdaļas, var iepazīties katru darba dienu no plkst. 8:00 līdz plkst. 16:00 Pasūtītāja telpās: slimnīcas administrācijas telpās, Rīgā, Bruņinieku ielā 5k-2, korpusā Nr.2, 21.kabinetā (3.stāvā), iepriekš piesakoties pie nolikumā norādītās kontaktpersonas.

8. Piedāvājumu iesniegšanas un atvēršanas vieta, datums, laiks un kārtība
8.1. saskaņā ar Publisko iepirkumu likuma (turpmāk – PIL) 39.panta pirmo daļu piedāvājumi ir iesniedzami tikai elektroniski, izmantojot EIS e-konkursu apakšsistēmu;

8.2. lai Pretendents iesniegtu piedāvājumu EIS e-pasūtījumu apakšsistēmā rīkotā iepirkumā, tas reģistrējas EIS (reģistrācijas informāciju sk. šeit: https://www.eis.gov.lv/EIS/Publications/PublicationView.aspx?PublicationId=4&systemCode=CORE) vai piedāvājumu e-konkursu apakšsistēmā iesniedz, izmantojot citu informācijas sistēmu, kas paredzēta elektroniskai piedāvājumu iesniegšanai un kas ir spējīga sadarboties ar e-konkursu apakšsistēmu atbilstoši to normatīvo aktu regulējumam, kas nosaka elektroniskai pieteikumu un piedāvājumu iesniegšanai izmantojamo informācijas sistēmu tehniskās prasības;

8.3. piedāvājums jāiesniedz elektroniski, izmantojot EIS e-konkursu apakšsistēmu līdz 2026.gada 27.jūlija plkst. 10:00;

8.4. komisija atver elektroniski iesniegtos piedāvājumus tūlīt pēc piedāvājumu iesniegšanas termiņa beigām. Piedāvājumu elektroniska atvēršana paredzēta 2026.gada 27.jūlijā plkst. 14:00 Pasūtītāja telpās, Rīgā, Bruņinieku ielā 5k-2, korpusā Nr.2, 3.stāvā, 21.kab.;

8.5. ārpus EIS e-konkursu apakšsistēmas iesniegtie piedāvājumi netiks pieņemti un neatvērti tiks nosūtīti atpakaļ iesniedzējam;

8.6. piedāvājumu atvēršanas sanāksmē var piedalīties visi pretendenti vai to pārstāvji. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā;

8.7. piedāvājumu atvēršana notiek, izmantojot Valsts reģionālās attīstības aģentūras tīmekļvietnē pieejamos rīkus piedāvājumu elektroniskai saņemšanai;

8.8. piedāvājumus atver vienlaikus elektroniskajā informācijas sistēmā, nosaucot vai pircēja profilā publicējot Pretendentu, piedāvājuma iesniegšanas datumu un laiku un piedāvāto cenu.
II PIEDĀVĀJUMA NOFORMĒJUMS UN SATURS

9. Piedāvājuma noformējuma prasības:

9.1. Piedāvājums jāiesniedz elektroniski EIS e-konkursu apakšsistēmā, izmantojot vienu no šādiem veidiem:

9.1.1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī iepirkuma sadaļā ievietotās formas;

9.1.2. elektroniski aizpildāmos dokumentus elektroniski sagatavojot ārpus e‑konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

9.1.3. elektroniski sagatavoto piedāvājumu šifrējot ārpus e‑konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

10. Piedāvājuma sagatavošana:

10.1. pieteikuma veidlapa, Tehniskais un Finanšu piedāvājumi saskaņā ar e-konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski un jāpievieno tam paredzētajā iepirkuma procedūras profila sadaļā;

10.2. iesniedzot piedāvājumu, Pretendents to paraksta ar drošu elektronisko parakstu un laika zīmogu vai ar EIS piedāvāto elektronisko parakstu. Pretendents pēc saviem ieskatiem pieteikumu, Tehnisko un Finanšu piedāvājumus var ar drošu elektronisko parakstu un laika zīmogu parakstīt atsevišķi. Piedāvājumu paraksta Pretendentu pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru);
10.3. Pretendents piedāvājumu iesniedz latviešu valodā. Ja Pretendents iesniedz dokumentus svešvalodā, tiem jāpievieno paraksttiesīgās vai pilnvarotās personas (pievienojot pilnvaru) apliecināts tulkojums latviešu valodā;

10.4. piedāvājumam pilnībā jāatbilst nolikumā un tā pielikumos minētajām prasībām. Visi piedāvājuma pielikumi ir tā neatņemamas sastāvdaļas.

11. Pretendents pirms piedāvājuma iesniegšanas termiņa beigām var grozīt vai atsaukt iesniegto piedāvājumu.

12. Visai Pretendenta piedāvājumā sniegtajai informācijai ir jābūt patiesai. Ja Pasūtītāja iepirkuma komisijai (turpmāk – Komisija) rodas šaubas par Pretendenta piedāvājumā sniegto informācijas patiesību vai dokumenta autentiskumu, tai ir tiesības pieprasīt, lai, Pretendents apstiprina informācijas patiesību un/vai uzrāda apstiprinoša dokumenta oriģinālu vai iesniedz normatīvajos aktos noteiktajā kārtībā apliecinātu dokumenta kopiju.

13. Pretendentam nolikuma 12.punktā minētie dokumenti ir jāiesniedz Komisijas norādītajā termiņā.
III Nosacījumi PRETENDENTA dalībai IEPIRKUMĀ 

un IESNIEDZAMIE ATLASES dokumenti

14. Komisija izslēdz Pretendentu no dalības iepirkumā PIL 42. panta otrās daļas 1., 2., 3., 4. un 11.punktā noteiktajos gadījumos, kā arī ja šie iemesli konstatēti attiecībā uz likuma 42. panta trešajā daļā minētajām personām. 

15. Lai pārbaudītu, vai Pretendents nav izslēdzams no dalības iepirkumā PIL 9. panta astotajā daļā minēto iemeslu dēļ, Pasūtītājs rīkojas atbilstoši likuma 42. panta ceturtās daļas 2. punktā un piektajā, sestajā un devītajā daļā minētajai kārtībai, kā arī ievērojot likuma 43. panta noteikumus.
16. Komisija neizskata Pretendenta piedāvājumu un izslēdz Pretendentu no turpmākās dalības iepirkuma procedūrā, ja Pretendents atbilst Starptautisko un Latvijas Republikas nacionālo sankciju likuma 11.1pantā noteiktajām sankcijas. Minētais nosacījums ir attiecināms arī uz:

16.1. Pretendenta valdes un padomes locekli, patieso labuma guvēju, pārstāvēttiesīgo personu un prokūristu,

16.2. Pretendenta personu, kura ir pilnvarota pārstāvēt Pretendentu darbībās, kas saistītas ar filiāli,

16.3. personālsabiedrības biedru, tā valdes un padomes locekli, patieso labuma guvēju, pārstāvēttiesīgo personu un prokūristu, ja Pretendents ir personālsabiedrība,

17. Pretendenta norādīto apakšuzņēmēju, tā valdes un padomes locekli, patieso labuma guvēju, pārstāvēttiesīgo personu un prokūristu un personu, kura ir pilnvarota pārstāvēt apakšuzņēmēju darbībās, kas saistītas ar filiāli, un personālsabiedrības biedru, tā valdes un padomes locekli, patieso labuma guvēju, pārstāvēttiesīgo personu un prokūristu, ja apakšuzņēmējs ir personālsabiedrība.
18. Prasības attiecībā uz Pretendenta atbilstību profesionālās darbības veikšanai:

18.1. Pretendents, t.sk., visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji (ja Pretendents plāno piesaistīt apakšuzņēmējus), normatīvajos tiesību aktos noteiktajos gadījumos ir reģistrēti komercreģistrā un būvkomersantu reģistrā vai līdzvērtīgā reģistrā ārvalstīs.
19. Prasības attiecībā uz Pretendenta profesionālajām un tehniskajām spējām:

19.1. Pretendents iepriekšējo 5 (piecu) gadu laikā (tas ir, 2021., 2022., 2023., 2024., 2025. un 2026.gadā līdz piedāvājuma iesniegšanas brīdim) vismaz 2 līgumu ietvaros veicis telpu remontdarbus. Katra līguma summa ir bijusi vismaz 20 000,00 EUR bez PVN;

19.2. Būvdarbu līguma izpildē tiks iesaistīts atbildīgais būvdarbu vadītājs, kurš ir tiesīgs vadīt būvdarbus.
20. Iesniedzamo atlases dokumentu saraksts:

20.1. pieteikums dalībai iepirkumā (sagatavots atbilstoši iepirkuma nolikuma 1.pielikumam);

20.2. dokuments, kas apliecina piedāvājumu parakstījušās personas tiesības pārstāvēt Pretendentu. Dokuments nav jāiesniedz, ja Pasūtītājs minēto informāciju var iegūt no Uzņēmumu reģistra;
20.3. ja Pretendents ir reģistrēts citā valstī, jāiesniedz attiecīgajā valstī izsniegta uzņēmuma reģistrācijas apliecības vai izziņa (-s), kas apliecina, ka Pretendents, personu grupas dalībnieki, personālsabiedrības dalībnieki un apakšuzņēmēji ir reģistrēti likumā noteiktajā kārtībā. Par Latvijas Republikā reģistrētu Pretendentu komisija pārbaudīs informāciju Uzņēmuma reģistra interneta mājaslapā www.ur.gov.lv;
20.4. Latvijas Republikas Ekonomikas ministrijas izsniegta Būvkomersanta reģistrācijas vai līdzvērtīgā reģistrā ārvalstīs izsniegta apliecība, kas apliecina attiecīgās personas tiesības veikt uzņēmējdarbību būvniecībā (ja attiecināms), vai Pretendenta brīvā formā sagatavota informācija par to, kurā publiski pieejamā datu bāzē Pasūtītājs var pārliecināties par Pretendenta reģistrācijas esamību būvkomersantu reģistrējošā iestādē. Gadījumā, ja Pretendents piedāvājuma iesniegšanas brīdī nav reģistrēts Latvijas Republikas Būvkomersantu reģistrā, Pretendents iesniedz apliecinājumu, kurā apliecina, ka līguma slēgšanas tiesību piešķiršanas gadījumā pretendents būs reģistrēts Latvijas Republikas Būvkomersantu reģistrā līdz iepirkuma līguma noslēgšanai;
20.5. pretendenta sagatavots pieredzes saraksts atbilstoši 3.pielikumā noteiktajai formai par būtiskāko pieredzi iepriekšējo 5 gadu laikā. Pārskatā pretendents norāda tādu informāciju, kas apliecina nolikuma 19.1.punktā prasītās pieredzes esamību. Papildus pievieno sarakstā norādīto pasūtītāju atsauksmes. Par nolikuma prasībām atbilstošām tiks uzskatītas tikai pozitīvas atsauksmes;
20.6. atbildīgā būvdarbu vadītāja sertifikāts, kas apliecina personas tiesības vadīt būvdarbus, vai brīvā formā sagatavota informācija par to, kurā publiski pieejamā datu bāzē Pasūtītājs var pārliecināties par sertifikāta esamību;
20.7. ārvalstīs reģistrēts vai dzīvojošs Pretendents ir tiesīgs iesniegt attiecīgās ārvalsts kompetentās institūcijas izziņu, kas apliecina, ka uz Pretendentu nav attiecināmi nolikuma 14.punktā noteiktie izslēgšanas nosacījumi (ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja vien izziņas vai dokumenta izdevējs nav norādījis īsāku tā derīguma termiņu);

20.8. Pretendents ir tiesīgs iesniegt attiecīgās ārvalsts kompetentās institūcijas izziņu, kas apliecina, ka uz Pretendenta ārvalstu amatpersonu, kura ir Pretendenta valdes vai padomes loceklis, pārstāvēttiesīgā persona vai prokūrists, vai persona, kura ir pilnvarota pārstāvēt Pretendentu darbībās, kas saistītas ar filiāli, nav attiecināmi nolikuma 14.punktā noteiktie izslēgšanas nosacījumi (ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja vien izziņas vai dokumenta izdevējs nav norādījis īsāku tā derīguma termiņu);
20.9. ja Pretendents pieaicina apakšuzņēmēju, kura veicamo būvdarbu vērtība ir vismaz 10 000,00 EUR bez PVN, tad Pretendents iesniedz dokumentāru apliecinājumu (piemēram, sadarbības līgumu) par apakšuzņēmēja piedalīšanos līguma izpildē, kā arī norāda apakšuzņēmējam nododamo darbu apjomu;
20.10. piegādātāju apvienība piedāvājuma atlases dokumentiem pievieno savstarpēju vienošanos, ko parakstījuši pušu paraksttiesīgie pārstāvji un kurā precīzi atspoguļots nolūks vienošanās noslēgšanai un atbildības sadalījums.
IV TEHNISKAIS UN Finanšu PIEDĀVĀJUMS
21. Tehnisko piedāvājumu sagatavo, ievērojot nolikuma 2.pielikumā noteiktos darbus. Tehniskajā piedāvājumā izmantotajiem risinājumiem pilnībā jāatbilst piedāvājuma iesniegšanas brīdī Latvijas Republikā spēkā esošajiem būvnormatīviem, ugunsdrošības normām un CE marķējuma prasībām.
22. Tehniskajā piedāvājumā ir iekļaujami šādi brīvā formā sagatavoti dokumenti:
22.1. informācija par būvdarbu garantijas termiņu (mēnešos). Garantijas termiņš nav īsāks kā 60 mēneši no Darbu nodošanas- pieņemšanas akta abpusējas parakstīšanas dienas,
22.2. informācija par būvdarbu izpildes termiņu (kalendārajās dienās), skaitot no iepirkuma līguma parakstīšanas dienas. Papildus pievieno darbu izpildes kalendāro grafiku. Grafikā norāda izpildītos darbus nedēļas griezumā, skaitot no līguma noslēgšanas dienas. Papildus grafikā norāda iesaistīto darbinieku skaitu nedēļas griezumā (5 dienu laikā pēc iepirkuma līguma noslēgšanas Pretendents sagatavo un iesniedz Pasūtītājam detalizētu darbu veikšanas grafiku pa dienām). Ņemot vērā ārstniecības iestādes nepārtrauktu darbību, darbu izpildes grafiks jāplāno tā, lai paaugstināta trokšņa līmeņa darbi (urbšana, kalšana, griešana, demontāža un citi līdzvērtīgi darbi) tiktu veikti ārpus poliklīnikas darba laika – darba dienās pēc plkst. 20.00 un svētdienās. Darbu veikšana citā laikā pieļaujama tikai ar Pasūtītāja iepriekšēju rakstveida saskaņojumu. Pretendentam jānodrošina pasākumi trokšņa, putekļu un vibrāciju ietekmes samazināšanai;
22.3. apliecinājums, norādot, ka būvgruži un citi atkritumi tiks nogādāti glabāšanai/utilizācijai normatīvajos aktos noteiktajā kārtībā;

22.4. apliecinājums, ka pakalpojuma izpildē tiks izmantoti tikai legālas izcelsmes datorprogrammatūra;

22.5. objektā tiks iebūvēti cilvēku veselībai, dzīvībai un videi nekaitīgi reglamentētās sfēras būvizstrādājumi, kuru atbilstība apliecināta saskaņā ar atbilstības novērtēšanu reglamentējošiem normatīvajiem aktiem, tai skaitā elektrotehniskie izstrādājumo, ko ierobežo attiecīgās jomas normatīvie akti;

22.6. objektā netiks izmantots svins un tā savienojumi plastmasas būvizstrādājumos un būvdarbos, tai skaitā svina un tā savienojumu izmantošana par plastmasas stabilizatoru un šādu plastmasas būvizstrādājumu iebūvēšana būvēs (atļauts iebūvēt reciklētus plastmasas būvizstrādājumus, kuru sastāvā ir līdz 20 % svara daļas svina stabilizatorus saturošas otrreizējas plastmasas);

22.7. objektā tiks izmantoti likumīgas izcelsmes kokmateriāli (ja attiecināms)- visi kokmateriālivai koka izstrādājumi, kas paredzēti iebūvei objektā, jābūt likumīgi iegūtiem atbilstīgi Eiropas Parlamenta un Padomes 2010. gada 20. oktobra Regulai (ES) Nr. 995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus (Regula (ES) Nr. 995/2010).
23. Finanšu piedāvājumu par attiecīgo daļu sagatavo atbilstoši nolikumam pievienotajai Tehniskajai specifikācijai- Tāmes veidnei (2.pielikums).
24. Cenā jābūt ietvertiem visiem nodokļiem un nodevām, kā arī visām administrācijas, dokumentu sagatavošanas, saskaņošanas, transporta, piegādes un uzstādīšanas un citām izmaksām, kas saistītas ar darbu izpildi saskaņā ar nolikuma prasībām.
25. Ja Pretendenta Tehniskajā un Finanšu piedāvājumos nebūs ietvertas precīzas ziņas par iekārtām, darbiem, materiāliem vai pakalpojumiem, kas nepārprotami nepieciešami darbu izpildei, tad visas attiecīgo iekārtu, darbu, materiālu, pakalpojumu u.c. izmaksas, kas radīsies darbu laikā, tiks uzskatītas par neattiecināmām un netiks atmaksātas.
V Piedāvājumu vērtēšana
26. Piedāvājumu izvērtēšanu iepirkumu komisija veic šādā kārtībā:

26.1. piedāvājuma pārbaude saskaņā ar nolikuma II nodaļas prasībām. Ja iepirkuma komisija vērtēšanas procesā konstatēs tādu piedāvājuma neatbilstību nolikuma II nodaļas prasībām, kura var ietekmēt turpmāko lēmumu pieņemšanu attiecībā uz Pretendentu, iepirkuma komisija var pieņemt lēmumu par piedāvājuma tālāku nevērtēšanu;

26.2. Pretendentu atlase:

26.2.1. iepirkuma komisija pārbauda, vai Pretendents ir iesniedzis visus nolikuma III nodaļā pieprasītos dokumentus un tie atbilst nolikuma III nodaļā noteiktajiem kritērijiem;

26.2.2. ja nav iesniegts kāds no nolikuma III nodaļā norādītajiem dokumentiem vai to saturs neatbilst nolikuma prasībām vai piedāvājums aizpildīts nepilnīgi, Pretendents tiek izslēgts no turpmākās dalības iepirkumā un piedāvājums tālāk netiek vērtēts;

26.3. iepirkuma komisija pārbauda Pretendenta Tehnisko un Finanšu piedāvājumu atbilstību nolikuma IV nodaļā noteiktajām prasībām. Ja piedāvājums neatbilst izvirzītajām prasībām, Pretendents tiek izslēgts no dalības iepirkumā.

27. Vērtējot Finanšu piedāvājumu, iepirkuma komisija pārbaudīs, vai piedāvājumā nav aritmētisku kļūdu. Ja iepirkuma komisija konstatēs aritmētiskās kļūdas, tā veiks pārrēķinu un turpmākajā vērtēšanas procesā izmantos labotās cenas.

28. Ja Pasūtītājam piedāvājums šķitīs nepamatoti lēts, Pasūtītājs rīkosies atbilstoši Publisko iepirkumu likuma 53.pantam. 

29. Komisija ir tiesīga piedāvājumu atbilstības pārbaudi veikt tikai Pretendentam, kuram būtu piešķiramas iepirkuma līguma slēgšanas tiesības. 
30. Komisija pēc saviem ieskatiem nepieciešamības gadījumā ir tiesīga izvēlēties citu Pretendentu iesniegto piedāvājumu vērtēšanas posmu secību, lai iespējami efektīvākā un īsākā laikā izvērtētu konkursā iesniegtos piedāvājumus. Piemērojot citu piedāvājuma posmu vērtēšanas secību, jebkurā gadījumā Komisija ievēro nolikumā noteikto piedāvājuma izvēles kritēriju, izvirzītās atlases prasības un PIL 2.pantā ietvertos likuma mērķus.
31. Komisija par Pretendentu, kuram būtu piešķiramas līguma slēgšanas tiesības, pārbauda, vai uz Pretendentu nav attiecināmi nolikuma 14.punktā minētie izslēgšanas nosacījumi, nepieciešamo informāciju iegūstot no EIS (attiecībā uz Latvijā reģistrētiem Pretendentiem). Komisija informāciju par Starptautisko un Latvijas Republikas nacionālo sankciju likuma 11.1panta pirmās daļas nosacījumu pārbauda https://sankcijas.fid.gov.lv/. 
32. Iepirkumu komisija katrā daļā atsevišķi izvēlas zemākās cenas piedāvājumu no piedāvājumiem, kas atbilst nolikuma prasībām ar nosacījumu, ka pretendents atbilst atlases prasībām un piedāvājums nav nepamatoti lēts. Gadījumā, ja divi vai vairāk Pretendenti ir iesnieguši piedāvājumus ar vienādām zemākajām cenām, uzvarētāja noteikšanai tiks veikta izloze. Par izlozes norisi (datumu un laiku), katrs izlozes dalībnieks tiks informēts, nosūtot tam elektroniski vēstuli. Pretendentam ir tiesības, bet ne pienākums piedalīties izlozē. Ja Pretendents nepiedalīsies izlozē, tad viņam nav tiesības celt iebildumus par notikušās izlozes rezultātiem.
33. Vērtējot piedāvājumu, iepirkumu komisija ņem vērā tā kopējo cenu bez pievienotās vērtības nodokļa.
34. Jebkurā piedāvājumu novērtēšanas stadijā komisija var pieņemt lēmumu par eksperta pieaicināšanu piedāvājuma izvērtēšanai, informācijas pieprasījumiem, kā arī citus lēmumus, kas ir nepieciešami piedāvājumu pilnīgai izvērtēšanai saskaņā ar šo nolikumu un Publisko iepirkumu likumu.

VI LĪGUMA PROJEKTS

35. Iepirkuma Līguma projekta teksts ir pievienots nolikumam kā 4.pielikums. Līguma grozījumi veicami Publisko iepirkumu likuma 61.pantā noteiktajos gadījumos un kārtībā.

36. Gadījumā, ja iepirkuma uzvarētājs nav ieradies parakstīt iepirkuma līgumu Pasūtītāja noteiktajā termiņā (kas nav mazāks par 5 darba dienām) vai arī nav iesniedzis aizpildītu Pasūtītāja nosūtīto Klienta izpētes anketu, Pasūtītājam ir tiesības uzskatīt, ka Pretendents ir atteicies no līguma slēgšanas un lemt par iepirkuma līguma slēgšanu ar Pretendentu, kura piedāvājums tika atzīts kā nākamais zemākās cenas piedāvājums. Ja pieņemts lēmums slēgt līgumu ar Pretendentu, kurš piedāvājis nākamo zemākās cenas piedāvājumu, bet tas atsakās līgumu slēgt, pasūtītājs pieņem lēmumu pārtraukt iepirkumu, neizvēloties nevienu piedāvājumu.

37. Pirms lēmuma pieņemšanas par līguma noslēgšanu ar Pretendentu, kurš piedāvājis nākamo zemākās cenas piedāvājumu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu ar Pasūtītāju. Ja nepieciešams, Pasūtītājs ir tiesīgs pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, Pasūtītājs pieņem lēmumu pārtraukt iepirkumu, neizvēloties nevienu piedāvājumu.
VII KOMISIJAS TIESĪBAS UN PIENĀKUMI

38. Komisijas tiesības un pienākumi:

38.1. Piedāvājumu izvērtēšanu veic Komisija. Komisija ir tiesīga pieaicināt ekspertu (-us).

38.2. Komisijai ir tiesības atteikties no tālākas piedāvājuma izvērtēšanas, ja tiek konstatēts, ka piedāvājums neatbilst kādai no šajā konkursā noteiktajām prasībām, un šāda neatbilstība ir tāda, kas apdraud Publisko iepirkumu likuma 2.pantā minēto principu ievērošanu.

38.3. Pēc piedāvājumu izvērtēšanas Komisija pieņem vienu no šādiem lēmumiem:

38.3.1 piešķirt līguma slēgšanas tiesības;

38.3.2 par konkursa izbeigšanu, neizvēloties nevienu no Pretendentiem, ja iepirkumā nav iesniegti piedāvājumi, vai arī iesniegtie piedāvājumi neatbilst noteiktajām prasībām.

38.4. Pasūtītājs var jebkurā brīdī pārtraukt iepirkumu, ja tam ir objektīvs pamatojums.

38.5. Ja Komisija konstatē, ka konkrētais piedāvājums ir nepamatoti lēts, Komisija pirms šī piedāvājuma noraidīšanas rakstveidā pieprasa Pretendentam detalizētu paskaidrojumu par būtiskajiem piedāvājuma nosacījumiem.

38.6. Ja Komisija konstatē, ka Pretendents nav pierādījis, ka tam ir pieejami tādi piedāvājuma nosacījumi, kas ļauj noteikt tik zemu cenu, Komisija atzīst piedāvājumu par nepamatoti lētu un tālāk to neizskata.

38.7. Ja Komisijai rodas šaubas par Pretendenta piedāvājumā sniegto informācijas patiesību vai dokumenta autentiskumu, tai ir tiesības pieprasīt, lai Pretendents apstiprina informācijas patiesību un/vai uzrāda apstiprinošā dokumenta oriģinālu vai iesniedz normatīvajos aktos noteiktā kārtībā apliecinātu dokumenta kopiju.

38.8. Visas pārējās Komisijas tiesības un pienākumus, kas nav atrunāti šajā Nolikumā, regulē PIL un citi spēkā esošie normatīvie akti.
VIII PRETENDENTU, IEINTERESĒTO PIEGĀDĀTĀJU 

TIESĪBAS UN PIENĀKUMI

39. Pretendentu tiesības un pienākumi:

39.1. Pretendenti, iesniedzot piedāvājumu, vienlaikus apņemas ievērot visus noteiktos nosacījumus, t.sk., dokumentu noformēšanā un iesniegšanā un precīzi ievērot nolikumā, tā pielikumos, tai skaitā līgumprojektā, noteiktās prasības.

39.2. Pretendentam ir pienākums sniegt atbildes uz Komisijas pieprasījumiem par papildu informāciju Komisijas norādītajā termiņā. Ja Pretendents nesniedz atbildi uz Komisijas uzdotajiem jautājumiem Komisijas norādītajā termiņā, Komisijai ir tiesības izslēgt Pretendentu no turpmākas dalības iepirkumā.

39.3. Nolikuma prasībās un tā pielikumos ietvertā informācija ir izmantojama vienīgi šī iepirkuma ietvaros, un Pretendents nav tiesīgs to izmantot citiem mērķiem.

IX CITI NOTEIKUMI

40. Citas saistības attiecībā uz konkursa norisi, kas nav atrunātas šajā nolikumā, nosakāmas saskaņā ar Latvijas Republikā spēkā esošiem normatīvajiem aktiem. 

41. Nolikumam pievienoti šādi pielikumi: 

1.pielikums − Pieteikuma veidlapa par piedalīšanos iepirkumā;

2.pielikums – Tehniskā specifikācija- Tāmes veidne;

3.pielikums – Pretendenta pieredzes saraksts;

4.pielikums – Iepirkuma līguma projekts;
5.pielikums – Telpu prasības.

Iepirkuma komisijas priekšsēdētāja
S.Rozenfelde 

